ไฟแนนซ์ทูเดย์
...มนัส แจ่มเวหา อธิบดีกรมบัญชีกลาง ถือเป็นข้าราชการระดับสูงคนเดียวที่ได้รับรางวัลชมเชยข้าราชการต้นแบบคนดีของแผ่นดิน จาก พล.อ.ไพบูลย์ คุ้มฉายา รมว.ยุติธรรม เพื่อเป็นการยกย่องเชิดชูสร้างขวัญกำลังใจ และความเชื่อมั่นให้กับข้าราชการที่ดี และยังต้องการกระตุ้นให้สังคมไทยมีความรู้ตื่นตัวเชื่อมั่นศรัทธาในคุณงามความดี และตระหนักถึงการมีส่วนร่วมในการส่งเสริมคนดีของสังคม อันจะส่งผลให้ลดปัญหาการทุจริตอย่างยั่งยืน
3 มิ.ย. 2559

...มนัส แจ่มเวหา อธิบดีกรมบัญชีกลาง ถือเป็นข้าราชการระดับสูงคนเดียวที่ได้รับรางวัลชมเชยข้าราชการต้นแบบคนดีของแผ่นดิน จาก พล.อ.ไพบูลย์ คุ้มฉายา รมว.ยุติธรรม เพื่อเป็นการยกย่องเชิดชูสร้างขวัญกำลังใจ และความเชื่อมั่นให้กับข้าราชการที่ดี และยังต้องการกระตุ้นให้สังคมไทยมีความรู้ตื่นตัวเชื่อมั่นศรัทธาในคุณงามความดี และตระหนักถึงการมีส่วนร่วมในการส่งเสริมคนดีของสังคม อันจะส่งผลให้ลดปัญหาการทุจริตอย่างยั่งยืน
...ด้าน อภิศักดิ์ ตันติวรวงศ์ รมว.คลัง ออกมายืนยันให้ตำรวจดำเนินคดีกับผู้ที่อ้างตัวว่าเป็นคนใกล้ชิดกับ พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม เพื่อให้ชนะประมูลงานจากกรมสรรพากร ถือเป็นการส่งสัญญาณว่ารัฐบาลเอาจริงกับการแก้ปัญหาทุจริต ใครที่อ้างใกล้ชิดการเมืองมาของาน หรือขอเสียภาษีไม่ถูก มีหวังโดนดำเนินคดีอย่างที่เห็น
...สมชัย สัจจพงษ์ ปลัดคลัง ลุ้นการเก็บภาษีปีงบประมาณ 2559 หากกรมสรรพากรทำได้ดีกว่าที่ผ่านมาก็มีความหวัง แต่ที่แน่ๆ รัฐบาลจะไม่มีการเพิ่มอัตราภาษีมูลค่าเพิ่ม หรือแวต ที่ปัจจุบันเก็บอยู่ 7% เป็น 10% อย่างแน่นอน เพราะแค่คิดจะเก็บเพิ่มอีก 0.5% ก็โดนต้านหนักแล้ว แต่ในอนาคตมีแนวคิดจะชักจูงให้คนมาใช้ระบบการชำระเงินทางอิเล็กทรอนิกส์ หรืออี-เพย์เมนต์ จะเสียภาษีแวตเท่าเดิม 7% แต่หากไม่ใช้อี-เพย์เมนต์ ต้องเสียภาษีแวต 10%